เมทธิลโบรไมด์

เมทธิลโบรไมด์ (Methyl Bromide) หรือ โบรโมมีเทน (Bromomethane) เป็นสารประกอบออร์กาโนโบรไมด์ที่มีสูตรโมเลกุล CH3Br มีลักษณะเป็นแก๊สที่ไม่มีสี ไม่มีกลิ่นและไม่ติดไฟ ถูกผลิตขึ้นโดยสิ่งมีชีวิตบางชนิดตามธรรมชาติรวมถึงถูกสังเคราะห์ขึ้นในภาคอุตสาหกรรม รูปร่างโมเลกุลมีลักษณะเป็นทรงสี่หน้า และเป็นหนึ่งในสารเคมีที่ทำลายชั้นโอโซน ในอดีตมนุษย์เคยใช้เป็นยาฆ่าแมลง จนกระทั้งหลายประเทศได้ยุติการใช้ในช่วงกลางคริสต์ทศวรรษ 1990 ถึง ต้นคริสต์ทศวรรษ 2000 หรือในปี ค.ศ. 1995 - ปี ค.ศ. 2005

**การนำไปใช้ทางผลผลิตทางการเกษตร**
เมทธิลโบรไมด์เป็นสารเคมีที่ใช้ในการอบไม้และรมควันพืชผลทางการเกษตรอย่างแพร่หลาย

**ผลกระทบต่อร่างกายหากได้รับสาร**
เมทธิลโบรไมด์ เป็นสารเคมีที่ทำลายสารพันธุกรรมของมนุษย์และสัตว์ที่มีพิษสูงมาก 

**พิษต่อระบบประสาท**
ทำลายระบบประสาท มีผลทำให้ระบบประสาทเสียหายถาวร ทำลายระบบประสาทส่วนกลาง มีอาการประสาทหลอน

**พิษต่อระบบทางเดินหายใจ**
ทำลายปอดหากสูดดมเข้าไป ก่อให้เกิดการอักเสบ พุพองในทางเดินหายใจ

**พิษต่อระบบอวัยวะภายใน**
ทำลายอวัยวะภายในจนล้มเหลว เกิดอาการชักกะตุกและทำให้เสียชีวิตอย่างรวดเร็ว

**พิษต่อระบบต่อมไร้ท่อ**
หากได้รับพิษแบบสะสม ทำให้ระบบต่อมไร้ท่อ ทั้งต่อมใต้สมอง ต่อมไทรอยด์ อัณฑะและรังไข่โตขึ้นและเปลี่ยนรูปร่างไป ทำให้เป็นหมัน

**การก่อมะเร็ง**
นอกจากนี้ยังพบว่าเป็นสารก่อให้เกิดมะเร็งกระเพาะและมะเร็งต่อมลูกหมากและมะเร็งรังไข่อีกด้วย ทำให้มีอาการคลื่นไส้ อาเจียน ใจสั่น ร่างกายอ่อนแรง

**การปนเปื้อนในอาหาร**
พบว่าเมื่อมีการรมควันข้าวด้วยเมทธิลโบรไมด์ จะสามารถซึมเข้าสู่เนื้อข้าวสารได้ถึง 70 เปอร์เซ็นต์ สามารถกระจายตัวในข้าวสาร ได้ยาวนานและอยู่ตัวเนื่องจากจับตัวกับคาร์โบไฮเดรตได้อย่างดี ซึ่งงานวิจัยพบว่าสารจะซึมเข้าสู่เนื้อข้าวสารในวันที่ 34

**วิธีลดการปนเปื้อนในอาหาร**
จากงานวิจัยของประเทศญี่ปุ่น จากการศึกษาเมทธิลโบรไมด์ที่ตกค้างในข้าวและราเมน พบว่าการลดการปนเปื้อนทำได้โดยการใช้ความร้อนยิ่งนานค่าการปนเปื้อนยิ่งลดลงอย่างมีนัยสำคัญ และจากการศึกษาพบว่าหากนำข้าวสารไปซาวน้ำ พบสารเมทธิวโบรไมด์ลดลง 49 เปอร์เซ็นต์ และเมื่อนำไปหุง ค่าจะลดลงอีก 9.8 เปอร์เซ็นต์

**เมทธิลโบรไมด์ในประเทศไทย**
มีการนำไปใช้ในการรมควันข้าวสารก่อนบรรจุถุง

**การใช้สารทดแทน**
สารที่นำมาใช้ทดแทนเมทธิลโบรไมด์ คือ อีโคฟูม และซัลฟูริลฟลูออไรด์ แต่ในสหรัฐอเมริกา มีความกังวลการใช้ซัลฟูริลฟลูออไรด์ ในอาหาร เนื่องจากจะมีฟลูออไรด์ตกค้างในอาหาร ซึ่งอาจได้รับเกินกว่าค่าความปลอดภัย จึงต้องใช้และตรวจสอบจำกัดปริมาณอย่างเหมาะสม

**อ้างอิง**

**แหล่งข้อมูลอื่น**
 Chemical Alternatives to the agricultural use of Methyl Bromide- Biological, Chemical & Practice based alternatives to the agricultural use of Methyl Bromide.- Methyl Bromide Technical Fact Sheet - National Pesticide Information Center- Methyl Bromide General Fact Sheet - National Pesticide Information Center- Methyl Bromide Pesticide Information Profile - Extension Toxicology Network
*01
*0400
*Institut national de recherche et de sécurité (1992). " Bromométhane.fix-attempted=yes " Fiche toxicologique n° 67. Paris:INRS. fr- IARC Summaries & Evaluations Vol. 71 (1999)- The banned pesticide in our soil date=2023-12-12 - MSDS at Oxford University- Toxicological profile- Environmental Health Criteria 166- OECD SIDS document- EPA 2010 Critical Use Exemption Nominations- ChemSub Online (Methyl bromide, Bromomethane).- Del. family poisoned with methyl bromide in Caribbean in grave condition, governor says - July 2, 2015- Terminix Companies Sentenced for Applying Restricted-Use Pesticide to Residences in the U.S. Virgin Islands - November 20, 2017- Terminix Virgin Islands Branch Manager Pleads Guilty to Four Counts of Illegally Applying Restricted-Use Pesticide to Multiple Residences in the U.S. Virgin Islands - September 17, 2018
หมวดหมู่:สารก่อมะเร็งกลุ่ม 3 โดย IARC
หมวดหมู่:ออร์กาโนเฮไลด์
หมวดหมู่:สารพิษ